Se va stabili un nou record? Câte bilete au fost vândute în 24 de ore pentru derby-ul FCSB - CFR Cluj
După o pauză de nouă ani, FCSB a cucerit titlul de campioană și se pregătește să ridice trofeul, în penultimul meci din play-off-ul Superligii României.
În etapa a noua din play-off, FCSB joacă pe teren propriu cu CFR Cluj, fiind partida la care gruparea pregătită de Elias Charalambous va primi trofeul, pe Arena Națională.
Interes major pentru FCSB - CFR Cluj
Fanii campioanei României sunt pregătiți să sărbătorească alături de favoriții lor, motiv pentru care biletele pentru partida cu CFR Cluj se dau foarte repede.
După 24 de ore de când au fost puse la vânzare, peste 33.000 de tichete au fost cumpărate, rămânând disponibile aproximativ alte 20.000.
"53.300 e recordul. Cu Chelsea au fost mai mulţi, dar noi nu puteam anunţa aşa ceva, că nu era voie. Ce era să faci, era groaznic! Nu aveai ce face, intrau oameni, au căzut turnicheţii. Acum vor fi spre 54.000 sigur. Tot stadionul! Ştiu ce au gândit, dar nu ştiu cum se va realiza, că încă nu s-a început. Pe ambele peluze şi tribuna a doua, pe toate inelele", a declarat Mihai Stoica, la Orange Sport.
Cât costă biletele la FCSB - CFR Cluj
Confruntarea va avea loc pe 11 mai, de la ora 20:00. FCSB a anunțat punerea în vânzare a biletelor pentru partida cu CFR Cluj, fiind pentru prima dată în acest sezon când va fi deschis întreg stadionul.
Prețurile biletelor sunt următoarele:
PELUZE - 30 LEI
TRIBUNA 1, INEL 3 - 35 LEI
TRIBUNA 1, INEL 2 - 45 LEI
TRIBUNA 2, INEL 3 - 35 LEI
TRIBUNA 2, INEL 2 - 45 LEI
TRIBUNA 2, INEL 1 - 55 LEI
VIP 3 - 150 LEI
VIP 2 - 200 LEI
VIP 1 - 250 LEI
Urmăriți SPORT.RO și pe Google News